cyanic-selkie/wikianc huggingface dataset:
Ντέιβιντ Ατένμπορο
Ο σερ Ντέιβιντ Φρέντερικ Ατένμπορο (ορθή προφορά: Ντέιβιντ Άτένμπορα, αγγλικά: David Attenborough, γεν. 8 Μαΐου 1926 είναι Άγγλος τηλεπαρουσιαστής, φυσιοδίφης και φυσικός ιστορικός. Είναι περισσότερο γνωστός για την συγγραφή και παρουσίαση της Συλλογής της Ζωής, μιας σειράς εννιά ντοκιμαντέρ φυσικής ιστορίας που αποτελούν μαζί μια εκτεταμένη έρευνα στην ζωή των φυτών και των ζώων πάνω στη Γη, σε συνεργασία με τη Μονάδα Φυσικής Ιστορίας του BBC. Είναι πρώην ανώτερος διευθυντής του BBC, έχοντας υπηρετήσει ως διευθυντής του BBC Two και ως διευθυντής προγράμματος της Τηλεόρασης του BBC στην δεκαετία του 1960 και του 1970. Είναι ο μόνος άνθρωπος που έχει κερδίσει Βραβεία Βρετανικής Ακαδημίας Κινηματογράφου για ασπρόμαυρα, έγχρωμα, τρισδιάστατα, υψηλής ευκρίνειας και 4Κ προγράμματα. Το 2018 και το 2019 κέρδισε Βραβεία Έμμυ Υψηλής Ζώνης Τηλεθέασης στην κατηγορία του Εξαιρετικού Αφηγητή.
BMW E38
Κινητήρες
Παρακάτω παρουσιάζονται τα μοντέλα με κινητήρες βενζίνης. Τα περισσότερα έφεραν στάνταρ 5-τάχυτο μηχανικό κιβώτιο (ειδικότερα στις εκδόσεις 735i/735iL καταργήθηκε το 1998) και προαιρετικά 5-τάχυτο αυτόματο κιβώτιο. Κατ' εξαίρεση, οι εκδόσεις 740i/740iL έφεραν στάνταρ 5-τάχυτο αυτόματο κιβώτιο και προαιρετικά 6-τάχυτο μηχανικό κιβώτιο, αν και στην πράξη ελάχιστα αντίτυπα (γύρω στο 5%) κυκλοφόρησαν με το μηχανικό, ενώ οι εκδόσεις με τον V12 κινητήρα 5.4 λίτρων (750i/750iL και L7) προσφέρονταν αποκλειστικά με 5-τάχυτο αυτόματο κιβώτιο, σε όλα τα έτη παραγωγής τους. Επίσης, οι τιμές σε παρένθεση για την επιτάχυνση και την τελική ταχύτητα, αναφέρονται στα μοντέλα με αυτόματο κιβώτιο ταχυτήτων.
Ενεργητική και παθητική ασφάλεια
Πάντως στα μεταγενέστερα μοντέλα της BMW αυτός ο αρχικός αερόσακος σωληνωτού σχήματος αντικαταστάθηκε από τον αερόσακο που δημιουργεί ένα φουσκωτό «παραπέτασμα» για ακόμα καλύτερη προστασία. Ο συγκεκριμένος αερόσακος, είναι γνωστός ως «πλευρικός αερόσακος τύπου κουρτίνας» (side curtain airbag) και κατά την πρόσκρουση ξεδιπλώνεται και κατεβαίνει από την οροφή, καλύπτοντας έτσι πλήρως όλους τους επιβάτες, μπροστινούς και πίσω, ανεξαρτήτως ύψους (αναστήματος). Αυτός ο πλευρικός αερόσακος τύπου κουρτίνας και για όλους τους επιβάτες, εισήχθη απευθείας στα μοντέλα όλων των άλλων αυτοκινητοβιομηχανιών, ενώ ειδικότερα στη Σειρά 7 E38 καθιερώθηκε για τους πίσω επιβάτες τον Σεπτέμβριο του 1998, με την έναρξη της σεζόν του 1999, ενώ με την εισαγωγή της διαδόχου BMW E65 / E66 καθιερώθηκε και για τους μπροστινούς επιβάτες. Για την ιστορία, στην αμέσως μικρότερη BMW Σειρά 5 καθιερώθηκε με την εισαγωγή της διαδόχου BMW Ε60, τον Ιούνιο του 2003.
Ανανέωση του 1998
Στο σαλόνι, τοποθετήθηκαν νέες και ακόμα καλύτερες δερμάτινες επενδύσεις στο σαλόνι, μαζί με καινούριας σχεδίασης και υψηλότερης ποιότητας επενδύσεις από ξύλο, και μεγαλύτερη οθόνη για το σύστημα δορυφορικής πλοήγησης. Τα καθίσματα του οδηγού και του συνοδηγού έγιναν κατά 2,0 εκατοστά μακρύτερα, αυξάνοντας έτσι την άνεση. Προαιρετικά, στη Σειρά 7 E38 και στη Σειρά 5 E39 εμφανίστηκε, με έξτρα χρέωση, φωνητικός έλεγχος για το κινητό τηλέφωνο και το σύστημα πλοήγησης, έτσι ώστε ο οδηγός να μπορεί να επιλέγει τις λειτουργίες της πλοήγησης ή να εισάγει έναν τηλεφωνικό αριθμό ή να χρησιμοποιεί το ηλεκτρονικό σημειωματάριο χωρίς να παίρνει τα χέρια του από το τιμόνι. Αρχικά, ο φωνητικός έλεγχος προσφερόταν σε αυτά τα δύο μοντέλα μόνο στα γερμανικά, ενώ από την άνοιξη του 1999 έγινε διαθέσιμος και σε άλλες ευρωπαϊκές γλώσσες. Επίσης, με την ανανέωση τον Σεπτέμβριο του 1998, υπήρξαν και περαιτέρω βελτιώσεις και αναβαθμίσεις στον εξοπλισμό του και, όπως προαναφέρθηκε, στην ασφάλεια που προσέφερε.
Η παραγωγή της E38 έληξε στις 27 Ιουλίου 2001 και το τελευταίο αντίτυπο ήταν μια 740i με ασημί εξωτερική βαφή και μαύρο δερμάτινο σαλόνι, όπως το μοντέλο της προηγούμενης φωτογραφίας (που είναι μια ασημί E38 728i με μαύρο δερμάτινο σαλόνι που ταξινομήθηκε στο Ηνωμένο Βασίλειο).
Προεδρική εκλογή των Ηνωμένων Πολιτειών στην Ιντιάνα 1996
Στην Ιντιάνα επικράτησε ο Γερουσιαστής Μπομπ Ντολ (Ρ-Κάνσας). Η προεδρική αναμέτρηση στην Ιντιάνα δεν ήταν έκπληξη, με τον Ντολ να κερδίζει 47,13% έναντι 41,55% για τον Πρόεδρο Μπιλ Κλίντον (Δ) με διαφορά 5,58%. Ο δισεκατομμυριούχος επιχειρηματίας Ρος Περό (Μεταρρυθμ.-Τέξας) τερμάτισε τρίτος με ένα σημαντικό 10,50% των συνολικών ψήφων στην Ιντιάνα. Η Ιντιάνα θα παρέμενε μια Ρεπουμπλικανική πολιτεία σε επίπεδο προεδρικών εκλογών μέχρι το 2008, οπότε ο Μπάρακ Ομπάμα κέρδισε με μικρή διαφορά κατορθώνοντας την πρώτη νίκη των Δημοκρατικών στην Ιντιάνα μετά το 1964.
Διεύθυνση Ειδικής Ασφαλείας του Κράτους
Η σύσταση της
Δημιουργήθηκε το Φεβρουάριο του 1929 επί κυβέρνησης Ελευθερίου Βενιζέλου, αρχικά ως Διεύθυνση Ειδικής Ασφαλείας Αθηνών του αρχηγείου Χωροφυλακής με σκοπό τη δίωξη του κομμουνισμού και τη σύλληψη κομμουνιστών στην πρωτεύουσα. Όμως αργότερα την ίδια χρονιά η δίωξη κομμουνισμού στην πόλη της Αθήνας πέρασε στην αρμοδιότητα της Γενικής Ασφάλειας Αθηνών της Αστυνομίας Πόλεων, και η Ειδική Ασφάλεια ανέλαβε τη δίωξη κομμουνισμού στα προάστια της Αθήνας, εκτός των ορίων του Δήμου Αθηναίων.
Δήμος Πρόμπιστιπ
Ο Δήμος Πρόμπιστιπ (Општина Пробиштип ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Ανατολικής Στατιστικής Περιφέρειας. Πρόμπιστιπ ονομάζεται επίσης η πόλη στην οποία βρίσκεται η έδρα του Δήμου Πρόμπιστιπ.
Ο Χάρι Πότερ και ο Αιχμάλωτος του Αζκαμπάν (ταινία)
Πλοκή
Στο ταξίδι τους στο Χόγκουαρτς, μοιράζονται την καμπίνα με το νέο καθηγητή άμυνας κατά των σκοτεινών δυνάμεων, Ρέιμους Λούπιν. Όταν το τραίνο ξαφνικά σταματάει, οι Παράφρονες (φύλακες του Αζκαμπάν) επιβιβάζονται, ψάχνοντας τον Μπλακ. Ο Χάρι λιποθυμάει όταν ένας από τους Παράφρονες μπαίνει στην καμπίνα, αλλά ο Λούπιν τον απωθεί με ένα ξόρκι.
Δικαιούχο έθνος
Σοβιετική Ένωση
Στη Σοβιετική Ένωση, η έννοια χρησιμοποιήθηκε για να υποδηλώσει τα έθνη που έδιναν τους τίτλους στις αυτόνομες οντότητες εντός της ένωσης: Σοβιετικές δημοκρατίες, αυτόνομες δημοκρατίες, αυτόνομες περιφέρειες, κλπ., όπως η Λευκορωσική ΣΣΔ για τους Λευκορώσους.
Γιουγκοσλαβία
Οι ομοσπονδιακές δημοκρατίες της Σοσιαλιστικής Γιουγκοσλαβίας θεωρούνταν ως έθνη-κράτη των συνταγματικών λαών. Μετά τη διάλυση της Γιουγκοσλαβίας, μόνο η Βοσνία και Ερζεγοβίνη δεν όριζε στο σύνταγμά ότι ήταν έθνος-κράτος του δικαιούχου έθνος, ντε γιούρε λόγω της πολυεθνοτικής κοινωνίας της χώρας.
Γάμος με το στανιό
Υπόθεση
Ταραγμένος από αυτές τις αποκαλύψεις, ο Σγαναρέλος αποφασίζει να αποσύρει την πρόταση γάμου που έκανε στον πεθερό του. Ο καημένος, ωστόσο, αναγκάζεται να αντιμετωπίσει τον Αλκίντα, τον αδερφό της Δοριμένης, ο οποίος θεωρεί αυτήν την ανάκληση ως ατίμωση και προκαλεί τον Σγαναρέλο σε μονομαχία. Καθώς ο διλήσυχος Σγαναρέλος δεν είχε μονομαχήσει ποτέ στη ζωή του, αρνείται να μονομαχήσει και ο αδελφός της νύφης τον ξυλοφορτώνει. Έτσι και για να αποφύγει τα χειρότερα, ο δυστυχής, θέλοντας και μη, αναγκάζεται να παντρευτεί.
Ανισότητα Μπερνούλι
Επεκτάσεις
Η πρώτη γενίκευση είναι για οποιοδήποτε πραγματικό αριθμό \alpha, όταν η δύναμη \nu είναι ζυγός φυσικός αριθμός (δείτε το διάγραμμα για τις περιπτώσεις \nu = 2, 4).
Θα αποδείξουμε την ανισότητα με την χρήση της μαθηματικής επαγωγής για τα ζυγά \nu \geq 0.
Βασικό βήμα: Για \nu = 0, η ανισότητα ισχύει ως ισότητα καθώς.
Για τη δεύτερη ανισότητα, παρατηρήστε ότι για r = 1 η ανισότητα ισχύει ως ισότητα και για \alpha = -1 ισχύει καθώς. Για τις υπόλοιπες περιπτώσεις: Επομένως, και στις δύο περιπτώσεις, που συνεπάγεται ότι.
Νίκος Γιαννακόπουλος
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Ελλάδας Κ17 Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Πανιωνίου Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Άρη Λεμεσού Κατηγορία:Ποδοσφαιριστές Α΄ κατηγορίας Κύπρου Κατηγορία:Ξένοι ποδοσφαιριστές στην Κύπρο Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές Α.Ο. Κέρκυρας Κατηγορία:Ποδοσφαιριστές Παναιτωλικού
Βιγιλαντία
Ο γιος της γίνεται Αυτοκράτορας
Η Βιγιλαντία είναι μία από τις μορφές του ποιήματος "In laudem Justini minoris" του Κορίππου, που γράφτηκε με την ευκαιρία της διαδοχής του Ιουστίνου Β΄· αλλά αυτό είναι ένα εγκώμιο παρά χρονικό. Η Βιγιλαντία και η Σοφία (σύζυγος του Ιουστίνου Β΄) καλούνται "divae" (θεές) και πηγές έμπνευσης του ποιητή και μάλλον παρήγγειλαν το ποίημα.
Δημοτικό Στάδιο Καλλιθέας «Γρηγόρης Λαμπράκης»
Ονομασία και ψευδώνυμο
Κατασκευή νέας κερκίδας στο ανατολικό πέταλο του Σταδίου : Χωρητικότητας 2.100 θέσεων Το συνολικό κόστος των εργασιών ανήλθε στο ποσό του € 1.400.000 Στην κατασκευή της νέας κερκίδας, ειδική μέριμνα δόθηκε στην προσβασιμότητα όλων των χώρων από ΑΜΕΑ. Επίσης περιλαμβάνει νέους χώρους υγιεινής για τους θεατές, αποδυτήρια για τους ερασιτέχνες αθλητές, κυλικείο και γραφεία διοίκησης. Παραλαμβάνοντας τα έργα ο Δήμαρχος Καλλιθέας κ. Κώστας Ασκούνης, δήλωσε: «Με ιδιαίτερη χαρά παραλαμβάνουμε σήμερα 2 Φεβρουαρίου 2009 τη νέα κερκίδα του Δημοτικού Σταδίου, ένα ιδιαίτερα δύσκολο τεχνικά έργο με σημαντικά οφέλη για την ομάδα και την πόλη μας, που συμβάλλει στην αναβάθμιση του αθλητισμού στην Καλλιθέα.»
Ούμπρια
Γεωγραφία
Στην Ούμπρια βρίσκεται η 4η μεγαλύτερη λίμνη της Ιταλίας, η Τραζιμένο και η μικρότερη Κορμπάρα. Την διασχίζουν οι ποταμοί Τίβερης, Νέρας, Κιάνι, Σάλτο και ο Νεστόρε, οι ψηλότερες βουνοκορφές είναι τα όρη Μόντε Φαλβάτο (1.082μ.) και Μόντε Σουμπάζιο (1.290μ.).
Μοναρχία των Αψβούργων
Προέλευση και επέκταση
Οι Αψβούργοι αναδείχθηκαν στην Ευρώπη ως αποτέλεσμα της δυναστικής πολιτικής που ακολουθούσε ο Μαξιμιλιανός Α΄ της Αγίας Ρωμαϊκής Αυτοκρατορίας. Ο Μαξιμιλιανός παντρεύτηκε τη Μαρία της Βουργουνδίας, φέρνοντας έτσι τις Βουργουνδικές Κάτω Χώρες στις κτήσεις των Αψβούργων. Ο γιος τους Φίλιππος ο Ωραίος παντρεύτηκε την Ιωάννα την Τρελή της Ισπανίας (κόρη του Φερδινάνδου Β΄ της Αραγωνίας και της Ισαβέλλας της Καστίλης). Ο Κάρολος Ε΄, Άγιος Ρωμαίος Αυτοκράτορας, γιος του Φιλίππου και της Ιωάννας, κληρονόμησε τις Αψβουργικές Κάτω Χώρες το 1506, την Ισπανία των Αψβούργων και τα εδάφη της το 1516 και την Αψβουργική Αυστρία το 1519.
Γιάννης Κάτρης
Βιογραφικά στοιχεία
Εργάστηκε ως πολιτικός συντάκτης και αρθρογράφος σε πολλές σημαντικές αθηναϊκές εφημερίδες («Τα Νέα», «Το Έθνος», «Αθηναϊκή», «Εμπρός», «Το Βήμα» κ.ά.). Επί σειρά ετών υπήρξε εκλεγμένο μέλος του Διοικητικού Συμβουλίου της Ένωσης Συντακτών Ημερησίων Εφημερίδων Αθηνών (ΕΣΗΕΑ), καθώς και αντιπρόεδρος της Εταιρείας Ελλήνων Λογοτεχνών.
Το 1981, με την εκλογική νίκη του Ανδρέα Παπανδρέου και του ΠΑΣΟΚ, ο Γιάννης Κάτρης ορίστηκε μέλος του Διοικητικού Συμβουλίου της ΕΡΤ, ενώ για μερικούς μήνες το 1983 ανέλαβε και τη θέση του γενικού διευθυντή Ειδήσεων (τότε, μεταξύ άλλων, προώθησε και τη νεαρή Έλλη Στάη ως παρουσιάστρια του κεντρικού δελτίου).
Άννα Ρεζάν
Παραπομπές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Έλληνες εβραϊκής καταγωγής
Μακιαβελισμός
Κλασική περίοδος
Αν και έλαβε το όνομά της από τον συγγραφέα του σχετικού έργου, η ιδέα της μεταχείρισης οποιουδήποτε μέσου για την «προστασία» του κράτους είναι αρχαιότατη και συνδέεται θα μπορούσε να πει κανείς με το πλέον αρχέγονο ένστικτο επιβίωσης. Από την κλασική περίοδο είναι σημαντικά τα παραδείγματα του τρόπου ηγεμονίας των περσικών σατραπειών και των μέσων που μετήλθε η αθηναϊκή ηγεμονία, προκειμένου να εξασφαλίσει την ευημερία και την ασφάλεια της πόλης κράτους κατά τον 5ο, ακόμη και τον 4ο αι. στην περίοδο παρακμής της. Ανιχνεύοντας τις αφηγήσεις του Ηρόδοτου, στους περσικούς πολέμους, βλέπουμε ότι παραδίδει πέραν της άσκησης της πολεμικής ισχύος το ευρύτερο κοινωνικο-πολιτικό καιμυθολογικό υπόβαθρο στις ιστορίες που αφηγείται. Το κεφάλαιο 155 της ενότητας λυδικός λόγος αναφέρεται στον τρόπο με τον οποίο χειρίστηκε ο Κύρος το πρόβλημα των Λυδών. Άτυπος σύμβουλος του Κύρου στον διάλογο είναι ο Κροίσος, πρώην βασιλιάς της Λυδίας, αιχμάλωτος πλέον του Πέρση βασιλιά.
Κράις Φέλιν
Το Κράις Φέλιν (Viljandi kreis, Феллинский уезд) ήταν μία από τις εννέα διοικητικές υποδιαιρέσεις του Κυβερνείου της Λιβονίας της Ρωσικής Αυτοκρατορίας. Ευρισκόταν στο βόρειο τμήμα του κυβερνείου (στη σημερινή νότια Εσθονία). Πρωτεύουσά του ήταν το Βιλγιάντι (Φέλιν). Τα εδάφη του Κράις Φέλιν αντιστοιχούσαν στο μεγαλύτερο μέρος της σημερινής Κομητείας του Βιλγιάντι, καθώς και τμήματα των κομητειών της Γιάρβα, της Γιόγκεβα και της Βάλγκα.
Νάρβικ
Γενικές πληροφορίες
Ο δήμος του Νάρβικ ιδρύθηκε την 1η Ιανουαρίου 1902 όταν το ομώνυμο χωριό απέκτησε το καθεστώς κυρίως πόλης και διαχωρίστηκε από το μεγάλο δήμο του Ανκενες. Αρχικά ο δήμος του Νάρβικ είχε 3.705 κατοίκους. Την 1η Ιανουαρίου 1974 ο δήμος του Ανκενες συγχωνεύτηκε με εκείνο του Νάρβικ, σχηματίζοντας ένα νέο, μεγαλύτερο δήμο Νάρβικ. Μετά τη συγχώνευση ο νέος δήμος του Νάρβικ είχε 19.780 κατοίκους. Την 1η Ιανουαρίου 1999 μια μικρή περιοχή του Δήμου Νάρβικ (πληθυσμός: 9) μεταφέρθηκε στο γειτονικό Δήμο Εβενες.
Ιστορία
Η ιστορία του Νάρβικ ως οικισμού ξεκίνησε την Εποχή του Χαλκού. Δεν είναι γνωστά πολλά για αυτούς τους ανθρώπους, αλλά οι Βίκινγκ έζησαν σε αυτήν την περιοχή. Το Νάρβικ αναπτύχθηκε ως λιμάνι χωρίς πάγο όλο το χρόνο για τα ορυχεία σιδήρου του Κίρουνα και του Γκελιβάρε της Σουηδίας. Η ιστορία του σύγχρονου Νάρβικ ξεκινά τη δεκαετία του 1870, όταν η Σουηδική κυβέρνηση άρχισε να κατανοεί τις δυνατότητες των μεταλλείων σιδηρομεταλλεύματος στην Κίρουνα. Η απόκτηση σιδηρομεταλλεύματος από εκεί είχε ένα σημαντικό πρόβλημα, ότι δεν υπήρχε κατάλληλο σουηδικό λιμάνι. Το πλησιέστερο σουηδικό λιμάνι, το Λούλεο, είχε μεθιονεκτήματα. Ήταν καλυμμένο με πάγο όλο το χειμώνα, απεί χεπολύ από την Κίρουνα και μπορούσε να δεχθεί μόνο μεσαίου μεγέθους φορτηγά πλοία. Το Νάρβικ προσέφερε ένα λιμάνι που δεν πάγωνε χάρη στο ζεστό Ρεύμα του Κόλπου και ήταν φυσικά μεγάλο, επιτρέποντας να αγκυροβολούν σκάφη σχεδόν κάθε μεγέθους, μήκους ως και 208 μέτρων και βάθους 27 μέτρων. Η σουηδική εταιρεία Gällivarre Aktiebolag κατασκεύασε τη σιδηροδρομική Γραμμή των Ορυχείων (Malmbanan) μήκους 398 χιλιομέτρων μέχρι το Ρίκσγκρένσεν στα σύνορα Νορβηγίας-Σουηδίας. Η νορβηγική σιδηροδρομική γραμμή Ofotbanen συνδέει το Νάρβικ με τα σουηδικά σύνορα.
B΄ Παγκόσμιος Πόλεμος
Στις 12 Απριλίου 1940 στάλθηκαν στο Νάρβικ οι πρώτες φάλαγγες Συμμαχικών στρατιωτών υπό το Στρατηγό Πιρς Τζόζεφ Μακίζι. Το Ναυαρχείο προέτρεψε τον Μακίζι να πραγματοποιήσει επίθεση στο Νάρβικ από τη θάλασσα το συντομότερο δυνατό. Ωστόσο εκείνος πίστευε ότι η γερμανική άμυνα ήταν πολύ ισχυρή για να πραγματοποιηθεί μια τέτοια εισβολή. Το Ναυαρχείο υποστήριξε ότι ένας από θαλάσσης βομβαρδισμός της Νορβηγίας θα επέτρεπε στα στρατεύματα να αποβιβασθούν με ασφάλεια, αλλά ο στρατηγός Μακίζι αρνήθηκε να υποβάλει τους Νορβηγούς πολίτες σε έναν τέτοιο βομβαρδισμό και αντ 'αυτού επέλεξε να αποβιβάσει τα στρατεύματά του κοντά στο Νάρβικ και να περιμένει μέχρι να λιώσουν τα χιόνια για να καταλάβει την πόλη.
Υπό το συντονισμό του Νορβηγού Στρατηγού Καρλ Γκούσταβ Φλέισερ οι Νορβηγικές, Γαλλικές, Πολωνικές και Βρετανικές δυνάμεις ανακατέλαβαν το Νάρβικ στις 28 Μαΐου 1940. Αυτό θεωρείται επίσης η πρώτη νίκη του Συμμαχικού πεζικού κατά το Β΄ Παγκόσμιο Πόλεμο. Ωστόσο εκείνη την εποχή οι Σύμμαχοι έχαναν τη Μάχη της Γαλλίας και ήταν σε εξέλιξη η εκκένωση της Δουνκέρκης. Δεδομένου ότι η Ναζιστική Γερμανική εισβολή στη Γαλλία είχε καταστήσει σε μεγάλο βαθμό τη Σκανδιναβία χωρίς σημασία και επειδή τα πολύτιμα στρατεύματα που είχαν δεσμευθεί στο Νάρβικ χρειάζονταν απεγνωσμένα αλλού, οι Σύμμαχοι αποχώρησαν από εκεί στις 8 Ιουνίου 1940 με την Επιχείρηση Αλφάβητος. Την ίδια μέρα, ενώ επιχειρούσαν στην περιοχή του Νάρβικ, τα γερμανικά θωρηκτά Scharnhorst και Gneisenau βύθισαν το βρετανικό αεροπλανοφόρο HMS Glorious κατά τη διάρκεια της αποχώρησης από αυτήν τη μάχη. Χωρίς την υποστήριξη των Συμμαχικών ναυτικών δυνάμεων οι Νορβηγοί υστερούσαν αριθμητικά και ανασγκάστηκαν να αφήσουν τα όπλα τους στη Νορβηγία στις 10 Ιουνίου 1940. Δεν επρόκειτο για πλήρη συνθηκολόγηση, καθώς οι Νορβηγοί συνέχισαν να πολεμούν με ανταρτικές επιχειρήσεις στην ενδοχώρα.
Κλίμα
Το Νάρβικ έχει χαρακτηριστικά υποαρκτικό κλίμα (Κλιματική ταξινόμηση Κέππεν: Dfc)
Οπλοστάσιο του Πόρου
Αναφορές
Κατηγορία:Υπουργείο Ναυτικών Κατηγορία:Ελληνικό Πολεμικό Ναυτικό
2615 Σάιτο
Ο Σάιτο (Saito) είναι ένας σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,20. Ανακαλύφθηκε το 1951 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Ιάπωνα αστρονόμου Κέιτζι Σάιτο.
Πούρνος Εύβοιας
Ο Πούρνος είναι χωριό του Δήμου Διρφύων - Μεσσαπίων της Περιφερειακής Ενότητας Εύβοιας. Σύμφωνα με την απογραφή του 2011 έχει 302 κατοίκους. Είναι κτισμένος σε υψόμετρο 120 μ. Απέχει 25 χιλιόμετρα από τη Χαλκίδα. Βρίσκεται σε κοντά σε πλαγιά βουνού, στο σημείο όπου ενώνονται τρία ρέματα.
Ιστορικά στοιχεία
Το χωριό ήταν τσιφλίκι του Τούρκου Αγά και έτσι τα κτήματά του έπρεπε να αγοραστούν. Τελικά αγοράστηκαν από τον δικηγόρο Βαρατάσο για 15.000 γρόσια, ο οποίος για την καλλιέργειά του έφερε οικογένειες από την Στενή. Η διανομή των κτημάτων στους ακτήμονες της περιοχής έγινε αρχικά το 1926 και το 1931 και τα υπόλοιπα κτήματα μοιράστηκαν το 1963.
Γεώργιος Α. Κουντουριώτης
Ο '''Γεώργιος Α. Κουντουριώτης''' (1851 − Παρίσι, 22 Οκτωβρίου 1908) ήταν Έλληνας αξιωματικός του Πολεμικού Ναυτικού. Υπηρέτησε ως ο πρώτος αρχηγός ΓΕΝ από τις 13 Δεκεμβρίου 1907 ως τις 10 Ιουλίου 1908.
Κατάλογος βασιλικών συζύγων του Ηνωμένου Βασιλείου
Δεν έχουν γίνει μοναρχικοί σύζυγοι όλες οι σύζυγοι και οι σύζυγοι μοναρχών, καθώς μπορεί να έχουν πεθάνει, διαζευχθεί, ο γάμος τους να έχει κηρυχθεί άκυρος πριν την άνοδο του συζύγου τους στον θρόνο, ή να παντρεύτηκαν μετά την παραίτηση του μονάρχη. Τέτοιες περιπτώσεις είναι:
Μια ασυνήθιστη περίπτωση ήταν εκείνη της Καρολίνας του Μπράουνσβαϊχ, η οποία είχε απομακρυνθεί από τον σύζυγό της Γεώργιο Δ' πριν την άνοδό του στο θρόνο, και παρότι νομικά ήταν βασιλική σύζυγος, δεν είχε θέση στην αυλή και εμποδίσθηκε βίαια να παρακολουθήσει την στέψη του Γεωργίου Δ' και να στεφθεί η ίδια. Αυτό προκάλεσε λαϊκή οργή.
Από το 1707, μόνο ο Γεώργιος Α' της Μεγάλης Βρετανίας και ο Εδουάρδος Η' του Ηνωμένου Βασιλείου έχουν βασιλέψει άγαμοι.
Διαφορά Βασιλικής συζύγου, Πρίγκιπα συζύγου και Βασιλικού συζύγου
Η Βασιλική σύζυγος (Queen consort) είναι η σύζυγος ενός μονάρχη η οποία έχει το αξίωμα της Βασίλισσας. Χρησιμοποιείται πάντοτε χωρίς το δεύτερο μέρος (σύζυγος) εφόσον ούτε ο συγκεκριμένος όρος είναι τίτλος, παρά μόνο μια διευκρίνηση για το ότι μία Βασίλισσα έχει το συγκεκριμένο αξίωμα επειδή είναι σύζυγος του μονάρχη, σε αντίθεση με τον όρο Βασίλισσα (ως μονάρχη) (Queen Regnant). Έτσι λοιπόν η Καμίλα όπως και η Βασίλισσα Μαρία είναι Βασίλισσα (ως σύζυγος), ενώ η Ελισάβετ Β΄, Βασίλισσα (ως μονάρχης) αφού έχει κληρονομήσει τον θρόνο.
ΕΡΤ Πάτρας
Ιστορικό
Ξεκίνησε να εκπέμπει το 1950 αρχικά από το ΕΙΡ από έναν στρατιωτικό πομπό ισχύος 100W, ο οποίος είχε χρησιμοποιηθεί στο Β΄ Παγκόσμιο Πόλεμο και έκτοτε συμπορεύτηκε με τη γενικότερη εξελικτική πορεία της Πάτρας, της Αχαΐας και της Δυτικής Ελλάδος. Τη δεκαετία του 1970 το πρόγραμμα του σταθμού της Πάτρας, ήταν κοινό με το πρόγραμμα του ραδιοφωνικού σταθμού της Ζακύνθου με αποτέλεσμα το σήμα του να καλύπτει σχεδόν όλη τη Μεσόγειο και το Λιβυκό Πέλαγος.
Μαρία Ελίσα Καμάργο
Συμμετείχε στο Verano de amor (Summer of Love), στο οποίο παίζει τη Ισαμπέλα Ρόκα, η κακιά της ιστορίας. Έπαιξε επίσης τη Μόνικα Λεδέσμα στο Hasta Que el Dinero Nos Separe (For Love or Money).
Ρόναλντ Κόλμαν
Βραβεία και Υποψηφιότητες
Βραβεία Ακαδημίας Κινηματογράφου Βράβευση:
Εξωτερικοί σύνδεσμοι
Κατηγορία:Βραβευμένοι με Όσκαρ Α' Ανδρικού Ρόλου Κατηγορία:Βραβευμένοι με Χρυσή Σφαίρα Καλύτερου Ηθοποιού (Δραματικές ταινίες) Κατηγορία:Άγγλοι άνδρες ηθοποιοί κινηματογράφου Κατηγορία:Άγγλοι άνδρες ηθοποιοί βωβών ταινιών Κατηγορία:Άγγλοι άνδρες ηθοποιοί τηλεόρασης Κατηγορία:Άγγλοι άνδρες ηθοποιοί θεάτρου
Μεταξυλόλιο
Με αποξυγόνωση διμεθυλοφαινόλης
Από 2,5-διμεθυλοφαινόλη ή 2,4-διμεθυλοφαινόλη ή 3,5-διμεθυλοφαινόλη με αποξυγόνωση, παράγεται μετξυλόλιο. Π.χ.:
Αλομεθυλίωση
Με αλομεθυλίωση κατά Blanc παράγει κυρίως 1-αλομεθυλο-2,4-διμεθυλοβενζόλιο ::
Ημεραίος πλους
Η μονάδα αυτή ήταν ισοδύναμη με 600 στάδια (κατά Θουκυδίδη), προς 500 κατά Σκύλακα Καρυανδέα, κατά τι περισσότερο των 500 κατά Αρριανό, Θεόφιλο και Πτολεμαίο, ή και "οργυών επτακισμυρίων" κατά Ηρόδοτο (δηλαδή περίπου 700 στάδια). Έτσι ο μέσος όρος του κατά στάδια ισοδύναμου του ημερήσιου πλού ήταν 560 που αντιστοιχούν σε ωριαία ταχύτητα 4,5 κόμβων, όση δηλαδή και η ταχύτητα των φορτηγών πλοίων κατά τον Μεσαίωνα, δηλαδή μιάμιση περίπου λεύγα, που στο εικοσαπλάσιο, αντιστοιχούσε σε μια μοίρα του γεωγραφικού πλάτους.
Σε αμοιβαία συνάρτηση της αρχαίας αυτής ναυτικής μονάδας μέτρησης ήταν και οι αρχαίες επίσης μονάδες νυχθήμερος πλούς και ακόμη προαριστίδιος πλους.
Ευστράτιος Δημητρίου
Ερευνητικό έργο και ερμηνευτικές αξιώσεις
{| style="background: transparent" |
Η προϋπεροχή του σημαίνοντος έναντι του σημαινόμενου
Ο Demetrio Stratos αξιοποίησε αυτή την προσαυξητική σημασιολογική ιδιότητα της ανθρώπινης φωνής. Αυτή η ιδιότητα δεν σχετίζεται μόνο με τη σημασιολογία αλλά διαθέτει πρωτογενή σχέση με τη σωματική έκφραση. Η φωνή, από μόνη της, φέρει επικοινωνιακό νόημα το οποίο αξίζει να εισακουσθεί ανεξάρτητα από το φέρον λεκτικό περιεχόμενο της. Η σημαίνουσα φωνή γίνεται σημειογενής, παράγουσα μιας νέας σημασίας, όταν αυτή εξετάζεται υπό το πρίσμα της "γυμνής ουσίας της", τους φώνους. Ο "μαγικός" ήχος της φωνής είναι ανεξάρτητος από έννοιες, έτσι ο Stratos παράγει ήχους χωρίς κωδικοποιημένα μηνύματα, οι οποίοι όμως δημιουργούν καινούργια πιθανά νοηματικά σύμπαντα.
Η εξύμνηση της σημαίνουσας φωνής υποστηρίζει μια επιστημολογική αντίληψη, επισημαίνει “το λάθος του Καρτέσιου” να υποβαθμίσει την αιτιότητα σε απλή εννοιολογικό όρο. Ευθυγραμμίζεται με την Πρακτογνωσία (πρακτική γνώση) του Maurice Merleau-Ponty, όπως καθορίζει τη βάση της αισθητήριας αντίληψης των σωμάτων μας.
Δισκογραφία
Ο Demetrio Stratos κυκλοφόρησε πλειάδα στούντιο άλμπουμ και single σαν σόλο καλλιτέχνης, όπως επίσης έχει συμμετάσχει σε κυκλοφορίες αρκετών άλλων καλλιτεχνών.
Παραπομπές
Κατηγορία:Έλληνες άνδρες τραγουδιστές Κατηγορία:Έλληνες της Αιγύπτου
Κωνσταντίνος Β΄, πρίγκιπας της Αρμενίας
Ο Κωνσταντίνος Β΄ της Αρμενίας (Αρμενικά ː Կոստանդին Բ, πέθανε στις 17 Φεβρουαρίου 1129), 4ος Πρίγκιπας του Αρμενικού βασιλείου της Κιλικίας ή "Κύριος των βουνών του Ταύρου" (1129) ήταν γιος και διάδοχος του Θόρου Α΄ της Αρμενίας από άγνωστη μητέρα. Πέθανε λίγους μήνες μετά τον πατέρα του από μια ανακτορική συνωμοσία· σύμφωνα με τον Βαχράμ της Έδεσσας ρίχτηκε στη φυλακή και δηλητηριάστηκε από τους συνωμότες. Ο Βαχράμ της Έδεσσας στο έργο του "Βασιλικά Χρονικά της Μικρής Αρμενίας" αναφέρει :
Άλλοι συγγραφείς, όπως ο Σύριος Κουρκτζιάν, σημειώνουν, πως ο Θόρος πέθανε χωρίς απογόνους και τον διαδέχθηκε ο αδελφός του Λέων Α΄ της Αρμενίας.
Βασιλική φρουρά του Μαρόκου
Η Βασιλική φρουρά του Μαρόκου (αραβικά: الحرس الملكي المغربي‎‎, Garde royale marocaine, Guardia Real Marroquí) είναι επίσημο τμήμα των Μαροκινών Ενόπλων Δυνάμεων. Ωστόσο, βρίσκεται υπό τον άμεσο επιχειρησιακό έλεγχο του ανώτατου άρχοντα της χώρας, του Βασιλιά του Μαρόκου. Το μόνο καθήκον του φρουρού της βασιλικής φρουράς, είναι να εξασφαλίσει την ασφάλεια και την ακεραιότητα του βασιλιά και της βασιλικής οικογένειας του Μαρόκου.
Αναρχία στη Σαμάρα
Ο αλ-Μουτάζ ήταν ικανός και δραστήριος ηγέτης, και προσπάθησε να ελέγξει τους αρχηγούς του στρατού και να διαχωρίσει την πολιτική από τη στρατιωτική διοίκηση. Οι πολιτικές του συνάντησαν αντίσταση, και τον Ιούλιο του 869 ανατράπηκε και δολοφονήθηκε. Ο διάδοχός του, αλ-Μουχταντί, επίσης προσπάθησε να επαναφέρει και ενισχύσει την ισχύ του χαλίφη, αλλά και αυτός δολοφονήθηκε τον Ιούνιο του 870. Με το θάνατο του αλ-Μουχταντί και την ανάρρηση στο αξίωμα του χαλίφη τού αλ-Μουταμίντ, η τουρκική φατρία γύρω από τον Μουσά ιμπν Μπουγά, στενά συνδεδεμένη με τον αδελφό του αλ-Μουταμίντ και ουσιαστικό αντιβασιλιά αλ-Μουαφάκ, έγινε κυρίαρχη στη χαλιφική αυλή, τερματίζοντας την περίοδο της αναρχίας. Παρόλο που το Αββασιδικό Χαλιφάτο επέτυχε να ανακάμψει ως ένα σημείο τις επόμενες δεκαετίες, τα προβλήματα από την περίοδο της αναρχίας δημιούργησαν μεγάλη και επί μακρόν ζημιά στις δομές και το γόητρο της αββασιδικής κεντρικής κυβέρνησης, ενθαρρύνοντας και διευκολύνοντας αποσχιστικές τάσεις και εξεγέρσεις στις επαρχίες του χαλιφάτου.
Λαρυγγισμός
thumb|right|200px|Το Αμερικάνικο τραγούδι «The Old Chisholm Trail» ηχογραφημένο το 1957.Αποτελεί χαρακτηριστικό τραγούδι με λαρυγγισμούς.
Τζο Κόκερ
Παραπομπές
Κατηγορία:Άγγλοι τραγουδιστές Κατηγορία:Βρετανοί κιθαρίστες Κατηγορία:Βραβευμένοι με Γκράμι
Κράι Αζόφ-Μαύρης Θάλασσας
Στις 13 Σεπτεμβρίου 1937 χωρίστηκε στις περιφέρειες Κρασνοντάρ και Ροστόφ.
Παραπομπές
Κατηγορία:Λήμματα πρώην χωρών που χρειάζονται συντήρηση Κατηγορία:Σοβιετική Ένωση
Γουέσλι Γκόρντον (καλαθοσφαιριστής)
Ο Γουέσλι Γκόρντον (Wesley Gordon, γενν. 14 Ιουλίου 1994) είναι Αμερικανός επαγγελματίας καλαθοσφαιριστής, ο οποίος αγωνίζεται ως σέντερ για το Ρέθυμνο.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Σέντερ Κατηγορία:Καλαθοσφαιριστές ΜΣΚ Φέρστενφελντ Πάνθερς Κατηγορία:Καλαθοσφαιριστές αυστριακών συλλόγων Κατηγορία:Καλαθοσφαιριστές Σοπρόνι ΚΚ Κατηγορία:Καλαθοσφαιριστές ουγγρικών συλλόγων Κατηγορία:Καλαθοσφαιριστές Ρεθύμνου Κατηγορία:Καλαθοσφαιριστές Α1 Εθνικής Ελλάδας Κατηγορία:Ξένοι καλαθοσφαιριστές στην Ελλάδα
Αναστασία Αναργύρου
Η Αναστασία Αναργύρου υπήρξε μόνη γυναίκα επιτηρήτρια εργαστηρίου της Φυσικομαθηματικής Σχολής του Εθνικού και Καποδιστριακού Πανεπιστημίου Αθηνών κατά την διάρκεια του Μεσοπολέμου. Επίσης, ήταν από τις πρώτες φοιτήτριες του τμήματος Χημείας.
Αλέξανδρος Κουντουριώτης
Ο Αλέξανδρος Κουντουριώτης (1931) είναι Έλληνας διπλωμάτης και πρώην πρέσβης της ελληνικής πρεσβείας στις ΗΠΑ.
Νεμπράσκα
Η πρωτεύουσα της πολιτείας, είναι το Λίνκολν, και η μεγαλύτερη πόλη σε πληθυσμό, είναι η Ομάχα (η οποία βρίσκεται παραπλεύρως χτισμένη από τον Ποταμό Μιζούρι). Κάποτε θεωρούμενη μέρος της Μεγάλης Αμερικανικής Ερήμου, η Νεμπράσκα είναι τώρα ηγέτιδα αγροτική πολιτεία με ράντσα.
Κλίμα
Η υψηλότερη θερμοκρασία στην πολιτεία, καταγράφηκε στις 24 Ιουλίου 1936 με 48°C. Αντίθετα, η χαμηλότερη καταγεγραμμένη θερμοκρασία, ήταν στις 12 Φεβρουαρίου 1899 με -44°C.
Εκλογικές τάσεις
Η Νεμπράσκα, αποτελεί μια παραδοσιακά σταθερή πολιτεία η οποία ψηφίζει εδώ και πολλά χρόνια για τις εκάστοτε προεδρικές εκλογές, υποψηφίους από το Ρεπουμπλικανικό Κόμμα. Από το 1940, με εξαίρεση τις εκλογές του 1964 (με τον Λύντον Τζόνσον). Παρόλα αυτά, και παρά τον γενικά Ρεπουμπλικανικό και συντηρητικό προσανατολισμό της πολιτείας, έχει διαφοροποιηθεί αρκετές φορές από αυτόν τον κανόνα, πραγματοποιώντας προοδευτικές μεταρρυθμίσεις, καθώς και λαμβάνοντας ήπια και μετριοπαθή πολιτική (εκ μέρους των πολιτικών) σε πολλούς τομείς.
Απόσταξη
Κλασματική απόσταξη ονομάζεται η ίδια μέθοδος με τη διαφορά ότι σ΄ αυτή επιχειρείται απόσταξη υγρών (με διαφορετικά σημεία βρασμού), που βρίσκονται στο ίδιο μείγμα. Έτσι στην κλασματική απόσταξη κάθε υγρό βράζει σε διαφορετική θερμοκρασία, γεγονός που επιτρέπει τη συγκέντρωση - και αντίστοιχα συμπύκνωση - των ατμών τους ξεχωριστά. Είναι ευνόητο ότι η απομόνωση υγρών με κλασματική απόσταξη ξεκινά από το υγρό που έχει το χαμηλότερο σημείο βρασμού. Η μέθοδος αυτή χρησιμοποιείται κατά κύριο λόγο στη βιομηχανία του πετρελαίου, για το διαχωρισμό του αργού πετρελαίου στα συστατικά του.
Εξωτερικοί σύνδεσμοι
Κατηγορία:Φυσικές διεργασίες  Κατηγορία:Τεχνολογίες αερίων
Διαγωνισμός Τραγουδιού Eurovision 2012
Νικήτρια αναδείχθηκε η Σουηδία με το τραγούδι "Euphoria", ερμηνευμένο από τη Loreen και γραμμένο από τους Τόμας Γκούσταφσσον και Πέτερ Μποστρέμ. Αυτή ήταν η πέμπτη νίκη της Σουηδίας στο διαγωνισμό, μετά τις νίκες τους το, το , το και το. Η Ρωσία, η Σερβία, το Αζερμπαϊτζάν και η Αλβανία ολοκλήρωσαν την πρώτη πεντάδα, αντίστοιχα. Η Αλβανία πέτυχε το καλύτερο αποτέλεσμα στην ιστορία της στη Eurovision. Από τις χώρες των "Μεγάλων Πέντε", η Γερμανία, η Ιταλία και η Ισπανία κατάφεραν να καταταχθούν στην πρώτη δεκάδα, τερματίζοντας όγδοη, ένατη και δέκατη, αντίστοιχα.
2ος Ημιτελικός
Η Γαλλία, η Γερμανία και το Ηνωμένο Βασίλειο ψήφισαν στον δεύτερο ημιτελικό. Η Αρμενία είχε κληρωθεί για να συμμετάσχει σε αυτόν τον τελικό, αποχώρησε όμως από τον διαγωνισμό για λόγους ασφαλείας.
12 βαθμοί
Παρακάτω είναι μια περίληψη όλων των 12 βαθμών του πρώτου ημιτελικού:
Νορμανδία (διοικητική περιοχή)
Κλίμα
Το καλοκαίρι είναι γενικά δροσερό με ηλιοφάνεια και ασθενείς βροχοπτώσεις και θερμοκρασίες από 27°C με 14°C εώς 12°C με 10°C.
Μια τρελή τρελή καταδίωξη
Πλοκή
Ο δρ Χάουαρντ Μπάνιστερ (Ράιαν Ονίλ), μουσικολόγος στο Ωδείο της Αϊόβα, έχει έρθει στο Σαν Φρανσίσκο για να διαγωνιστεί για μια ερευνητική επιδότηση που προσφέρει ο Φρέντερικ Λάραμπι (Όστιν Πάντλετον). Ο Χάουαρντ συνοδεύεται από την υπερπροστατευτική, ανυπόφορη αρραβωνιαστικιά του, Γιούνις Μπερνς (Μάντλιν Καν). Καθώς το ζευγάρι πηγαίνει το ξενοδοχείο Μπρίστολ, ο Χάουαρντ συναντά τη γοητευτική φασαριόζα Τζούντι Μάξγουελ (Μπάρμπρα Στράισαντ) στο φαρμακείο. Η Τζούντι δεν τελείωσε ποτέ το κολέγιο, αλλά παρ' όλα αυτά έχει συγκεντρώσει σημαντικό αριθμό γνώσεων από όλα τα ακαδημαϊκά ιδρύματα από τα οποία αποβλήθηκε. Αρχίζει να κυνηγά τον Χάουαρντ και μένει στο ίδιο ξενοδοχείο χωρίς να πληρώνει.
Η Τζούντι, που παρουσιάζεται ως Γιούνις για να της επιτραπεί η είσοδος στο συμπόσιο των μουσικολόγων, χρησιμοποιεί το χιούμορ, την εξυπνάδα και τις ακαδημαϊκές γνώσεις της για να γοητεύσει τους πάντες εκτός από τον ανταγωνιστή του Χάουαρντ, Χιου Σάιμον (Κένεθ Μαρς). Ανίκανος να ξεπεράσει την προσποίηση της Τζούντι – και συνειδητοποιώντας ότι η μεγάλη εντύπωση που έκανε στον Λάραμπι θα μπορούσε να τον κάνει να πάρει την επιδότηση – ο Χάουαρντ αρνείται ότι γνωρίζει την πραγματική Γιούνις, που προσπαθεί να μπει και εκείνη στο συμπόσιο. Η Τζούντι εισβάλλει αργότερα στο δωμάτιο του Χάουαρντ. Οι προσπάθειές του να κρύψει την παρουσία της από την Γιούνις οδηγούν τελικά σε πυρκαγιά και καταστροφή του δωματίου.
Παραγωγή
Η παραγωγή δεν είχε άδεια από τον δήμο να ανεβάσει αυτοκίνητα πάνω στα τσιμεντένια σκαλιά του πάρκου Άλτα Πλάζα στο Σαν Φρανσίσκο. Αυτά υπέστησαν μεγάλες ζημιές κατά τη διάρκεια των γυρισμάτων και τα σημάδια φαίνονται ακόμη και σήμερα. Στο τέλος του κυνηγητού, σχεδόν όλοι καταλήγουν να πέσουν στον κόλπο του Σαν Φρανσίσκο - εκτός από τον Ονίλ και τη Στράισαντ, που επιπλέουν άνετα μέσα στον σκαραβαίο τους. Κατά τη διάρκεια αυτής της σκηνής, ο ηθοποιός Σόρελ Μπουκ παραλίγο να πνιγεί.
Παναργειακός Α.Π.Ο.
Ιστορία
Έκτοτε, συμμετείχε είτε στο τοπικό πρωτάθλημα Αργολίδας, είτε στα πρωταθλήματα της Γ΄ Εθνικής και της Δ΄ Εθνικής, παραμένοντας όμως ο πιο αγαπητός σύλλογος για τους Αργείους φιλάθλους. Το 2005 κατέκτησε το πρωτάθλημα τοπικού Αργολίδας (Α' Κατηγορία) και ανέβηκε στην Δ΄ Εθνική. Το 2008 ο Παναργειακός κατέκτησε το πρωτάθλημα στον 7ο όμιλο της Δ΄ Εθνικής της σεζόν 2007-08, το Κύπελλο Αργολίδας και επίσης το Κύπελλο Ελλάδας Ερασιτεχνών, όπου νίκησε στον τελικό που διεξήχθη στην Λαμία τη Νίκη Πολυγύρου με 3-0 στην παράταση, πετυχαίνοντας έτσι τρεμπλ τίτλων.
Στην Γ΄ Εθνική αγωνίστηκε για 2 χρονιές χωρίς επιτυχία και το 2010 υποβιβάστηκε ξανά στη Δ΄ Εθνική. Τη σεζόν 2012 -2013 κατακτώντας τη 4η θέση στον 7ο όμιλο της Δ΄ Εθνικής προβιβάστηκε εκ νέου στη Γ΄ Εθνική. Από τη σεζόν 2013-14 αγωνίστηκε στο πρωτάθλημα της ερασιτεχνικής πλέον Γ΄ Εθνικής, μέχρι και τη σεζόν 2019-20 που υποβιβάστηκε στην Α1 Κατηγορία της Ε.Π.Σ. Αργολίδας. Τη σεζόν 2020-21 τα τοπικά πρωταθλήματα διακόπηκαν λόγω κορωνοιού. Τη σεζόν 2021-22 αναδείχθηκε πρωταθλητής Ε.Π.Σ. Αργολίδας, κατακτώντας αήττητος το πρωτάθλημα με μόνο 2 ισοπαλίες και προκρίθηκε στο ειδικό πρωτάθλημα ανόδου πετυχαίνοντας την άνοδο στην Γ΄ Εθνική.
Εξωτερικοί σύνδεσμοι
ΠΑΝΑΡΓΕΙΑΚΟΣ ΓΚΟΛ 1990 - 1998 https://www.youtube.com/watch?v=OE8zcpEK4Ac
Ελένη Αντωνιάδου
Επικρίσεις
Η βράβευση της Ελένης Αντωνιάδου στα 1α Επιχειρηματικά Βραβεία «Θαλής ο Μιλήσιος», το οποίο επιδόθηκε από την υπουργό Παιδείας Νίκη Κεραμέως, είχε ως αποτέλεσμα να ασκηθεί κριτική στο πρόσωπό της κυρίως επειδή σε πολλαπλά δημοσιεύματα και συνεντεύξεις υπήρχαν ισχυρισμοί που αποδείχθηκε μεταγενέστερα πως απείχαν από την αλήθεια.
Οξεία οστεομυελίτιδα
Αίτια
Το συχνότερο αίτιο είναι ο σταφυλόκοκκος κοαγκουλάση θετικός(coagulase positive). Στα βρέφη όμως και στα μικρά παιδιά σε σημαντική αναλογία ανευρίσκεται και ο στρεπτόκοκκος. Επίσης εκτός από το μικροβιακό παράγοντα σημαντικό ρόλο για την ανάπτυξη της φλεγμονής παίζουν και τοπικοί τραυματισμοί, η κακή διατροφή, καταβολή των δυνάμεων από χρόνια νόσο κ.α.
Εντοπισμός
Στο 70% των περιπτώσεων η πάθηση εντοπίζεται στο μηριαίο οστό ή στην κνήμη, ενώ σπανιότερα εντοπίζεται σε άλλα οστά. Οι μικροοργανισμοί ξεκινούν συνήθως από μια εστία στον οργανισμό, όπως από ένα μολυσμένο τραύμα ή δοθιήνα και με την κυκλοφορία μεταφέρονται στις μεταφύσεις των οστών στα παιδιά και στις επιφύσεις των οστών στα βρέφη. Οι περιοχές αυτές παρουσιάζουν ευνοϊκές συνθήκες για την εγκατάσταση και τον πολλαπλασιασμό των μικροβίων, καθώς αφενός έχουν πλούσια αιμάτωση και αφετέρου η κυκλοφορία του αίματος είναι πολύ βραδεία, λόγω του ότι οι τελικοί κλάδοι της τροφοφόρου αρτηρίας που φθάνουν στη μετάφυση ανακάμπτουν απότομα σε φλέβες με ευρύτερο αυλό. Εκεί εγκαθίστανται οι παθογόνοι μικροοργανισμοί και δημιουργούν τη φλεγμονή που επεκτείνεται προς τα πίσω και προκαλεί θρόμβωση των κλάδων της τροφοφόρου αρτηρίας. Αν καθυστερήσει η έναρξη της θεραπείας, σχηματίζεται πύο που στη συνέχεια επεκτείνεται με τους σωλήνες του Volkmann στην επιφάνεια του οστού και σχηματίζεται έτσι υποπεριοστικό απόστημα. Η αποκόλληση του περιοστέου από το πύο σε συνδυασμό με τη θρόμβωση των ενδοοστικών αγγείων προκαλεί τοπική ισχαιμία και νέκρωση σε τμήμα του οστού, που αποχωρίζεται από το φυσιολογικό και ονομάζεται απόλυμα. Παράλληλα το αποκολλημένο περιόστεο παράγει καινούριο ζωντανό οστούν, που εναποτίθεται κατά στρώματα πάνω από την πάσχουσα περιοχή.
Κλινική εικόνα
Αυτά αφορούν στη μετάφυση του οστού (συνήθως την περιφερική του μηριαίου ή την κεντρική της κνήμης) και είναι πόνος, οίδημα, ερυθρότητα και αύξηση της τοπικής θερμοκρασίας. Χαρακτηριστική είναι η μεγάλη τοπική ευαισθησία στην ψηλάφηση ή στην πίεση, ενώ σε μερικά παιδιά μπορεί να υπάρχει και χωλότητα. Η γειτονική άρθρωση παρουσιάζει συνήθως μικρή διόγκωση από τη συλλογή στην κοιλότητά της μικρής ποσότητας υγρού. Οι κινήσεις της άρθρωσης αυξάνουν την ένταση του πόνου. Παρολ' αυτά με προσοχή μπορεί κανείς να πραγματοποιήσει μικρές κινήσεις στην άρθρωση, χωρίς να προκαλέσει πόνο, κάτι το οποίο αποτελεί διαφοροδιαγνωστικό σημείο με την πυώδη αρθρίτιδα.
Οστροουένκα
Πολωνία του Συνεδρίου
Ως μέρος ενός ολοκληρωμένου σχεδίου εκβιομηχάνισης της Πολωνίας, ένας εκτεταμένος οικισμός για τεχνίτες λινού και βαμβακιού χτίστηκε στη δεξιά όχθη του Νάρεφ το 1826. Ο αριθμός των τεχνιτών αυξήθηκε και οι εργάτες εκπαιδεύτηκαν σε νέες βιοτεχνίες. Η πόλη έχτισε επίσης δύο γέφυρες, μία μόνιμη. Η νέα διαδρομή που συνέδεε τη Βαρσοβία και την Αγία Πετρούπολη διέσχιζε την Οστροουένκα. Αν και οι κάτοικοι της πόλης ήταν πρόθυμοι και περήφανοι να συμμετάσχουν στη Νοεμβριανή Εξέγερση του 1830-1831, ανησυχούσαν ότι η πόλη τους, όπως σε κάθε προηγούμενο πόλεμο, θα καταστραφεί. Ωστόσο, δεν περίμεναν ότι οι σκληρότερες μάχες θα γίνονταν κοντά στην Οστροουένκα.
Στέφανος Τζουμάκας
Βιογραφικό
Ιδρυτικό μέλος του ΠΑΣΟΚ, διετέλεσε Πρόεδρος της ΕΦΕΕ και Γραμματέας της Νεολαίας ΠΑ.ΣΟ.Κ.. Από το 1981 ως το 2007 ήταν βουλευτής Β' Αθηνών και το ίδιο διάστημα διετέλεσε υφυπουργός Μεταφορών και Επικοινωνιών (1986-1988), υφυπουργός Παιδείας (1988), υπουργός Εργασίας (1995-1996) και υπουργός Γεωργίας (1996-1998). Για πολλά χρόνια ήταν μέλος της Κεντρικής Επιτροπής και του Εκτελεστικού Γραφείου.
BMW E65
Εισαγωγή
Στην Ευρώπη το αυτοκίνητο κυκλοφόρησε για πρώτη φορά στις 17 Νοεμβρίου 2001, ως μοντέλο 2002. Στις ΗΠΑ κυκλοφόρησε επίσημα τον Ιανουάριο του 2002, αν και παραδόξως ως μοντέλο της σεζόν (model year) του 2003, με αποτέλεσμα μια εξαιρετικά μεγάλης διάρκειας σεζόν του 2003. Επίσης, στην αγορά των ΗΠΑ έφτασε αρχικά μόνο στην έκδοση 745i και, μόλις 2 μήνες μετά, τον Μάρτιο έφτασε και η έκδοση 745Li με το μακρύτερο μεταξόνιο. Στις άλλες αγορές διεθνώς, το μοντέλο εμφανίστηκε την άνοιξη του 2002.
Κιβώτια ταχυτήτων
Η σειρά E65 / E66 έφερε αποκλειστικά 6-τάχυτητα αυτόματα κιβώτια της γερμανικής εταιρείας ZF και ήταν τα εξής:
BMW Hydrogen 7
Η γενιά Ε65 / Ε66 της Σειράς 7 διατέθηκε και σε μια ειδική έκδοση υδρογόνου, γνωστή ως BMW Hydrogen 7 E68, η οποία ήταν το πρώτο παγκοσμίως αυτοκίνητο παραγωγής με κυψέλες καυσίμου για την παραγωγή ενέργειας με βάση το υδρογόνο. Το μεγάλο πλεονέκτημα του υδρογόνου είναι ότι επιτυγχάνει «καθαρή» καύση, καθώς όταν καίγεται με οξυγόνο παράγει μόνο νερό και θερμότητα, χωρίς κατά συνέπεια να εκπέμπει καυσαέρια.
Ετήσια παραγωγή
Οι χρονολογίες δίνονται σε ημερολογιακά έτη και όχι σε σεζόν (model years).
Αλέξιος Φιλανθρωπινός
Εξωτερικοί σύνδεσμοι
Κατηγορία:Βυζαντινοί στρατηγοί Κατηγορία:Βυζαντινοί του 13ου αιώνα Αλεξιος Κατηγορία:Πιγκέρνες
Μιχαήλ Αλεξέγιεβ
Ρωσικός Εμφύλιος Πόλεμος
Κατά τη διάρκεια της Φεβρουαρινή Επανάσταση του 1917, ο Αλεξέγιεβ έστειλε τηλεγράφημα στον Τσάρο, στο οποίο τον είχε συμβουλεύσει να παραιτηθεί από τον θρόνο. Αυτό το τηλεγράφημα, σε συνδυασμό με τηλεγράφημα του Μέγα Δούκα Νικολάι Νικολάγεβιτς - θείου του Νικόλαου Β' - και την πίεση από τη Στάβκα (Επιτελείο) και τη Δούμα, οδήγησαν στην απόφαση του Τσάρου να παραιτηθεί από τον θρόνο προς όφελος του Μέγα Δούκα Μιχαήλ Αλεξάντροβιτς, ο οποίος αρνήθηκε κατηγορηματικά την πρόταση του Νικόλάου.
Citroën Ami
Ami 8
Τον Σεπτέμβριο του 1969, εμφανίστηκε η έκδοση Βreak του Ami 8. Είχε μια κάπως πιο όμοια εμφάνιση με την αισθητική της έκδοσης Βreak του Ami 6, αν και τα πίσω φώτα του Ami 8 είχαν τοποθετηθεί στα πίσω φτερά αντί κάτω από την πίσω 5-η πόρτα. Και οι δύο εκδόσεις του Ami 8 συνέχισαν τις σταθερά υψηλές πωλήσεις του Ami 6.
Μόλις το 1974, οι πωλήσεις τους τελικά έπεσαν στα 90.000 αντίτυπα και πλέον η παραγωγή τους παρέμεινε σταθερά κάτω από τα 100.000 αντίτυπα το χρόνο, μια μεγάλη πτώση σε σύγκριση με τα 169.000 Ami 6 που πωλήθηκαν το 1967. Το 1976, οι πωλήσεις του Ami 8 κατέρρευσαν πλέον στα 54.000 αντίτυπα.
Ami Super
Ως αποτέλεσμα, τον Ιανουάριο του 1973 κυκλοφόρησε για πρώτη φορά στην αγορά η έκδοση Ami Super, που έφερε τον κινητήρα αυτό, καθώς και μία βελτιωμένη πλατφόρμα που επέτρεπε την εφαρμογή του ισχυρότερου κινητήρα, για καλύτερες επιδόσεις. Επιπλέον, ο λεβιές ταχυτήτων ήταν στο πάτωμα, σε αντίθεση με την τοποθέτησή του (κατά το πρότυπο του Citroën 2CV) πάνω στο ταμπλό των άλλων Ami. Η τελική ταχύτητα του Ami Super ήταν 140 χιλιόμετρα την ώρα (87 μίλια την ώρα). Προσφερόταν και αυτό στις εκδοχές αμαξώματος Βerline (λιμουζίνα) και Βreak (στέισον βάγκον).
Τόμας Σας
Θεωρήθηκε ο πιο ριζοσπαστικός εκπρόσωπος του αντιψυχιατρικού κινήματος - ενός έντονα πολιτικοποιημένου όσο και πολύμορφου κινήματος καταγγελίας και αμφισβήτησης των ψυχιατρικών θεσμών που γνώρισε μεγάλη άνθηση και δημοτικότητα στις δεκαετίες του 1960 και 1970 σε πολλές χώρες της Δυτικής Ευρώπης και της Αμερικής. Ωστόσο, και σε αντίθεση με άλλες σημαντικές προσωπικότητες του κινήματος αυτού (Λαίγκ, Κούπερ, Μπαζάλια, Τζέρβις …) που ανήκαν κατά κανόνα στην μαρξιστική αριστερά, ο Σας θα χαρακτηριζόταν πολιτικά περισσότερο ως ελευθερόφρονας ουμανιστής (libertarian humanist).
Βιογραφικά στοιχεία
Γεννήθηκε το 1920 σε μια αστική εβραϊκή οικογένεια της Βουδαπέστης και πέθανε το 2012 στην Νέα Υόρκη. Σε ηλικία 18 χρονών (το 1938) μετανάστευσε στις Ηνωμένες Πολιτείες για ν' αποφύγει τον ναζιστικό κίνδυνο. Σπούδασε ιατρική στο πανεπιστήμιο του Σινσινάτι, ειδικεύτηκε στην ψυχιατρική και απέκτησε τον τίτλο του ψυχαναλυτή στο Ψυχαναλυτικό Ινστιτούτο του Σικάγου.
Παραπομπές και σημειώσεις
Κατηγορία:Αμερικανοί ψυχίατροι Κατηγορία:Ψυχαναλυτές Κατηγορία:Αντιψυχιατρική
American Locomotive Company
Ατμομηχανές
δεξιά|μικρογραφία| Milwaukee Road 261, μια αμερικανική ατμομηχανή 4-8-4 του 1944 Η Alco ήταν ο δεύτερος μεγαλύτερος κατασκευαστής ατμομηχανών στις Ηνωμένες Πολιτείες (μετά την Baldwin Locomotive Works), που παρήγαγε πάνω από 75.000 ατμομηχανές (αν και δεν ήταν όλες ατμού, αφού, αντίθετα με την Baldwin, η Alco μεταφέρθηκε πιο εύκολα στο Πετρέλαιο). Μεταξύ αυτών ήταν ένας μεγάλος αριθμός γνωστών ατμομηχανών. Τα σιδηροδρομικά μέσα που ευνόησαν τα προϊόντα της Alco περιελάμβαναν το σιδηροδρομικό σταθμό Delaware & amp; Hudson, το σιδηροδρομικό σταθμό New Haven & amp; Hartford της Ν. Υόρκης, τον κεντρικό σιδηρόδρομο της Νέας Υόρκης, το Union Pacific Railroad και το Milwaukee Road. Η Alco ήταν γνωστή για τις ατμομηχανές της, από τις οποίες οι 4-6-4 Hudson, 4-8-2 Mohawk και το 4-8-4 Niagara που κατασκευάστηκαν για τη Νέα Υόρκη και το 4-8-4 FEF και το 4-6 -6-4 (Challenger) που κατασκευάστηκαν για το Union Pacific ήταν ωραία παραδείγματα. Η Alco δημιούργησε πολλές από τις μεγαλύτερες μηχανές που κατασκευάστηκαν ποτέ, συμπεριλαμβανομένου και του <i id="mwUw">Big Boy της</i> Union Pacific ( 4-8-8-4 ). Η Alco δημιούργησε επίσης τις γρηγορότερες αμερικανικές ατμομηχανές, το Class A Atlantic και το F7 Hudson streamliners για τις δύο πόλεις του Milwaukee Road Twin Cities Hiawatha. Μεταξύ των φιλόδοξων υπερσύγχρονων σχεδιασμών της εποχής του αργού ατμού, οι Challengers της Alco, τα Big Boys και τα τρένα υψηλής ταχύτητας ξεχώρισαν για την επιτυχία τους στην υπηρεσία. δεξιά|μικρογραφία| American Νο 75214 Tr2 1319 στο Φινλανδικό Μουσείο Σιδηροδρόμων Εκτός από την εφαρμογή των ρουλεμάν SKF από τους Delaware & Hudson στους άξονες, τις κύριες και πλευρικές ράβδους των δικών τους 4-6-2 ατμομηχανών, η Alco το 1924, πρώτη στον κόσμο, δημιούργησε την πρώτη ατμομηχανή παραγωγής ατμού στη Βόρεια Αμερική για να χρησιμοποιήσει ρουλεμάν: Το Timken 1111, ένα τερματικό 4-8-4 που ανέθεσε το 1930 η Timken Roller Bearing Company και χρησιμοποιήθηκε για 160.000 χλμ σε δεκαπέντε σημαντικές σιδηροδρομικές γραμμές των Ηνωμένων Πολιτειών, προτού αγοραστεί το 1933 από το Βόρειο Ειρηνικό Σιδηρόδρομο. (Ο Βόρειος Ειρηνικός ανασκεύασε στους Τέσσερις Άσσους στο Νο 2626 και έτρεξε στη Βόρεια Coast Limited, καθώς και τα τρένα της διαδρομής μεταξύ Σιάτλ, Ουάσιγκτον και Πόρτλαντ, Όρεγκον, και εκδρομές, μέχρι το 1957) δεξιά|μικρογραφία| Η ατμομηχανή Στενού εύρους Alco που κατασκευάστηκε για τη στρατιωτική υπηρεσία πίσω από τα χαρακώματα του Α' Παγκοσμίου Πολέμου Κατά τη διάρκεια του Β' Παγκοσμίου Πολέμου, η Alco παρήγαγε πολλά 2-10-0 Decapods για την ΕΣΣΔ. Πολλά από αυτά δεν παραδόθηκαν στο τέλος του πολέμου και δέκα από αυτά πωλήθηκαν στη Φινλανδία το 1947. Η πρώτη, Alco Νο 75214, διατηρείται στο φινλανδικό σιδηροδρομικό μουσείο.
Αγορά και διαίρεση
Μετά τον τερματισμό της παραγωγής ατμομηχανών το 1969, τα σχέδια ατμομηχανών (αλλά όχι τα δικαιώματα ανάπτυξης κινητήρων) μεταφέρθηκαν στο εργοστάσιο παραγωγής ατμομηχανών του Μόντρεαλ, το οποίο συνέχισε την κατασκευή τους. Η επιχείρηση κινητήρων ντίζελ πωλήθηκε στην εταιρεία White Motor Corporation το 1970, η οποία ανέπτυξε την White Industrial Power. Το 1977, η White Industrial Power πωλήθηκε στη βρετανική εταιρεία The General Electric plc ( GEC ) η οποία μετονομάστηκε σε μονάδα Alco Power, Inc. Η επιχείρηση πωλήθηκε στη συνέχεια στην εταιρεία Fairbanks-Morse, η οποία συνεχίζει να παράγει κινητήρες σχεδιασμένους από την Alco, εκτός από το δικό της σχεδιασμό.
Α΄ κατηγορία ποδοσφαίρου ανδρών Κύπρου 1962-63
Βαθμολογία
1Την περίοδο 1963-64 δεν διοργανώθηκε πρωτάθλημα Β΄ κατηγορίας λόγω των δικοινοτικών διαταραχών στην Κύπρο το Δεκέμβριο του 1963. Ο Ορφέας και ο Πανελλήνιος είχαν δικαίωμα συμμετοχής στο πρωτάθλημα Β΄ κατηγορίας 1964-65.
Τελικός ΟΥΕΦΑ Τσάμπιονς Λιγκ 1999
Οι καθυστερήσεις
Δίνονται 3 λεπτά σαν χρόνος καθυστερήσεων. Η Μάντσεστερ Γιουνάιτεντ έχει τη μπάλα. Ο Ντέιβιντ Μπέκαμ δίνει στον Γκάρι Νέβιλ, ο οποίος βγάζει σέντρα, με προβολή όμως η μπάλα φεύγει κόρνερ. Ο Μπέκαμ πάει στο κόρνερ, ενώ μέσα στην περιοχή είναι 20 παίκτες, εκτός από τον Μπέκαμ και τον Σμάιχελ. Ο Μπέκαμ χτυπάει το κόρνερ, οι αμυντικοί διώχνουν, όχι όμως μακριά. Η μπάλα έρχεται στον Σέριγχαμ, που κάνει με σουτ το 1-1. Το ματς έρχεται στα ίσα στο 91ο λεπτό.
2617 Τσιανγκσί
Φυσικά χαρακτηριστικά
Η μέση διάμετρος του Τσιανγκσί εκτιμάται σε 52,65 ± 4,3 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0441. Ο Τσιανγκσί περιστρέφεται γύρω από τον εαυτό του μία φορά κάθε 11 ώρες και 46 λεπτά.
Αλγερινό πραξικόπημα του 1965
Ιστορικό
μικρογραφία|Ο Αχμέντ Μπεν Μπελά, ο πρώτος πρόεδρος της Αλγερινής Δημοκρατίας. μικρογραφία|Ο Χουαρί Μπουμεντιέν, ο οποίος εκείνη την εποχή ήταν Υπουργός Άμυνας της Αλγερίας. Μετά τον Πόλεμο της Αλγερινής Ανεξαρτησίας (1954-1962), με τη βοήθεια του τότε Αρχηγού του Επιτελείου Χουαρί Μπουμεντιέν και του Εθνικού Απελευθερωτικού Στρατού, ο Αχμέντ Μπεν Μπελά εξελέγη πρωθυπουργός τον Σεπτέμβριο του 1962, απομακρύνοντας τον πρώην πρωθυπουργό Μπενγιουσέφ Μπενχεντά. Λόγω της υποστήριξής του προς τον Μπεν Μπελά, ο Μπουμεντιέν διορίστηκε Υπουργός Άμυνας και παρέμεινε σε αυτή τη θέση μέχρι το 1976.
Πραξικόπημα
Μέχρι τις 3:00 π.μ. στις 19 Ιουνίου, το πραξικόπημα είχε τελειώσει ουσιαστικά χωρίς αιματοχυσία.
MONU
Το MONU επιχειρεί να εξετάσει σημαντικά θέματα για το μέλλον των πόλεών μας και των αστικών περιοχών, από ευρείες πλευρές και να παραγάγει μία βάση για συγκριτική ανάλυση. Οι διαφορετικές οπτικές γωνίες, τα διαφορετικά πλαίσια και οι διαφορετικές μέθοδοι ανάλυσης επιτρέπουν την εξερεύνηση διαφόρων πεδίων ποικιλοτρόπως. Ο συνδυασμός κειμένων και πρακτικών θεμάτων, παράγωγα ποικίλων πολιτισμών και διαφορετικών επαγγελματικών αντικειμένων, δημιουργεί νέες αντιλήψεις για τα πολύπλοκα φαινόμενα που συνδέονται με τις πόλεις. Το MONU στοχεύει σε πολυμαθείς αναγνώστες και διεκδικεί ένα κοινό που συμπεριλαμβάνει πολλούς σημαίνοντες αρχιτέκτονες και αστικούς αναλυτές. Το περιοδικό αποτελεί έδαφος για ανταλλαγή ιδεών και συνεπώς απαρτίζει μια συλλογή πληροφοριών για τον όρο “urbanism”.
Συμβαλλόμενοι
Gerd Hauser, OMA (2009, MONU #11 – Clean Urbanism)
Mabel O. Wilson, Jeffrey Hou, Ben Parry, Rafal Milach, Ulrich Lebeuf, Hans Pruijt, Bing Guan (2021, MONU #34 – Protest Urbanism)
Μόσχω Τζαβέλα
Γεννήθηκε το 1760 και αγωνίστηκε το 1792 εναντίον του Αλή Πασά, στη μάχη της Κιάφας, ως αρχηγός 400 Σουλιωτισσών. Όταν οι Τουρκαλβανοί αποπειράθηκαν να αιχμαλωτίσουν τις Σουλιώτισσες, αυτές τους επιτέθηκαν και κατάφεραν να τους τρέψουν σε φυγή.
Ο ηρωισμός της Μόσχως έχει απαθανατιστεί στα δημοτικά τραγούδια.
Η Μόσχω και ο Λάμπρος είχαν τρία παιδιά: τη Σόφω Τζαβέλα, τον Φώτο Τζαβέλα και τον Ζυγούρη.
Πέθανε τελικά κατά το 1803.
Μικροέθνος
Μερικά μικροέθνη
Κατηγορία:Διεθνές Δίκαιο Κατηγορία:Μικροέθνη Κατηγορία:Πολιτικοί νεολογισμοί
Αραβονορμανδικό Παλέρμο και Καθεδρικοί Ναοί της Τσεφαλού και του Μονρεάλε
Οι νέοι Νορμανδοί μονάρχες προχώρησαν στην ανέγερση αριθμού κατασκευών, οι οποίες ακολουθούν, όπως αυτός έγινε γνωστός, τον αραβονορμανδικό αρχιτεκτονικό ρυθμό. Ενσωμάτωσαν τα κυριότερα χαρακτηριστικά της αραβικής και βυζαντινής αρχιτεκτονικής στην δική τους τέχνη.
Mercedes-Benz R170
Ονομασία
Το μοντέλο παρουσιάστηκε για πρώτη φορά ως πρωτότυπο αυτοκίνητο (concept car) το 1994, στο Σαλόνι του Τορίνο, ενώ η έκδοση παραγωγής παρουσιάστηκε στα μέσα του 1996 και κυκλοφόρησε τον Σεπτέμβριο του 1996. Η ονομασία SLK ήταν ένα ακρωνύμιο του στόχου της εταιρείας να δημιουργήσει ένα sportlich (σπορ), leicht (ελαφρύ) και kurz (κόμπακτ, μήκους μόλις 4 μέτρων) roadster.
Λόγκαν Σάρτζεντ
Williams (2023–)
Στις 21 Νοεμβρίου 2022, ανακοινώθηκε ότι ο Σάρτζεντ θα οδηγούσε μαζί με τον Αλεξάντερ Άλμπον, αντικαθιστώντας τον Καναδό Νίκολας Λατίφι για το 2023.
Κάτω Ελληνικά Αιτωλοακαρνανίας
Τα Κάτω Ελληνικά είναι ορεινό χωριό του νομού Αιτωλοακαρνανίας σε υψόμετρο 560 μέτρα.
Στρεπτόκοκκος
Ταξινόμηση
Οι στρεπτόκοκκοι ειναι θετικοί κατά Γκραμ, κυκλικοί ή ωοειδείς. Σχηματίζουν αλυσίδες κατά την καλλιέργειά τους στο εργαστήριο. Ορισμένοι είναι υποχρεωτικά αναερόβιοι, άλλοι είναι προαιρετικά αερόβιοι.